CELEX: 62009CN0069
Language: et
Date: 2009-02-14 00:00:00
Title: Kohtuasi C-69/09 P: Makhteshim-Agan Holding BV, Makhteshim-Agan Italia Srl-i, Magan Italia Srl-i 14. veebruaril 2009 esitatud apellatsioonkaebus Euroopa Ühenduste Esimese Astme Kohtu (kuues koda) 26. novembri 2008 . aasta otsuse peale kohtuasjas T-393/06: Makhteshim-Agan Holding BV jt versus komisjon

4.4.2009   
            
            
               ET
            
            
               Euroopa Liidu Teataja
            
            
               C 82/22
            
         Makhteshim-Agan Holding BV, Makhteshim-Agan Italia Srl-i, Magan Italia Srl-i 14. veebruaril 2009 esitatud apellatsioonkaebus Euroopa Ühenduste Esimese Astme Kohtu (kuues koda) 26. novembri 2008. aasta otsuse peale kohtuasjas T-393/06: Makhteshim-Agan Holding BV jt versus komisjon
   (Kohtuasi C-69/09 P)
   (2009/C 82/39)
   Kohtumenetluse keel: inglise
   Pooled
   
      Apellatsioonkaebuse esitaja: Makhteshim-Agan Holding BV, Makhteshim-Agan Italia Srl, Magan Italia Srl (esindajad: advokaadid K. Van Maldegem ja C. Mereu)
   
      Teised menetluspooled: Euroopa Ühenduste Komisjon
   Apellantide nõuded
   
               —
            
            
               Tühistada Esimese Astme Kohtu määrus kohtuasjas T-393/06 ja tunnistada hageja tühistamishagi vastuvõetavaks; ja
            
         
               —
            
            
               tühistada vaidlustatud otsus;
            
         
               —
            
            
               teise võimalusena saata asi tagasi Esimese Astme Kohtusse hageja esitatud tühistamishagi osas otsuse tegemiseks; ja
            
         
               —
            
            
               mõista komisjonilt välja kõik käesoleva menetlusega seotud kulud (sealhulgas kulud Esimese Astme Kohtus).
            
         Väited ja peamised argumendid
   Apellatsioonkaebuse esitajad väidavad, et Esimese Astme Kohus rikkus õigusnormi, kui ta lükkas tagasi hageja esitatud tühistamishagi Euroopa Komisjoni 12. oktoobri 2006. aasta kirjas väljendatud otsuse peale, milles toimeaine azinphos-methyl jäeti lisamata nõukogu 15. juuli 1991. aasta direktiivi 91/414/EMÜ (1) taimekaitsevahendite turuleviimise kohta I lisasse (edaspidi „vaidlustatud otsus”).
   Täpsemalt väidavad apellatsioonkaebuse esitajad, et Esimese Astme Kohus rikkus õigusnormi, kui ta lükkas nende hagi vastuvõetamatuse tõttu tagasi. Kohus sedastas vääralt, et vaidlustatud otsust ei saa EÜ asutamislepingu artikli 230 alusel vaidlustada.
   
      (1)  ELT L 230, lk 1.